דוויד סן-ז'אק

דוויד סן-ז'אק (בצרפתית: David Saint-Jacques נולד ב-6 בינואר 1970) הוא מהנדס, אסטרופיזיקאי, רופא ואסטרונאוט קנדי של סוכנות החלל הקנדית. מהנדס טיסה של משלחות 57, 58 ומשלחת 59 לתחנת החלל הבינלאומית. סן-ז'אק שב ממשימתו לכדור הארץ לאחר יותר מ-203 ימים בחלל. סן-ז'אק נולד בקוויבק סיטי וגדל בפרבר מונטריאול של Saint-Lambert, קוויבק. בוגר תואר ראשון בפיזיקה הנדסית (אנ') מאוניברסיטת אקול פוליטקניק של מונטריאול (אנ'), אותו השלים ב-1993. הוא סיים דוקטורט באסטרופיזיקה מאוניברסיטת קיימברידג' בשנת 1998. לאחר מכן השלים מחקר פוסט דוקטורט בארגון היפני הלאומי לצפייה אסטרונומית (National Astronomical Observatory of Japan). בין השנים 1999 -2001 עבד על הטלסקופ בעיר מיטאקה ביפן, ולאחר מכן במערך הטלסקופים של סובארו (אנ') במאונה קיאה בהוואי. לאחר מכן עבר סן-ז'אק לתחום הרפואה. הוא השלים תואר MD באוניברסיטת לאוול בשנת 2005, וסיים התמחות במסגרת אוניברסיטת מקגיל במונטריאול בשנת 2007.. טרם הצטרפותו לתוכנית החלל הקנדית, סן-ז'אק היה רופא ועוזר מנהל מחלקת לרפואה בבית החולים בפובירניטוק (Puvirnituq) שבקווביק, החל מ-2007. הוא היה גם מרצה ומדריך רפואה קלינית בפקולטה לרפואה של אוניברסיטת מקגיל, כאשר הדריך רופאים הלומדים רפואה באזור נונאוויק. סן-ז'אק נבחר במאי 2009 על ידי סוכנות החלל הקנדית (CSA) כאחד משני האסטרונאוטים של סוכנות החלל הקנדית, מתוך 5,351 מועמדים. הוא עבר ליוסטון, טקסס כדי להיות בכיתת האסטרונאוטים ה-20 של נאס"א. בשנת 2011, הוא השלים את אימוני האסטרונאוטים שכללו הדרכה אינטנסיבית על מערכות תחנת החלל הבינלאומית, אימוני פעילות חוץ-רכבית (EVA) בבריכת הציפה במרכז החלל ג'ונסון, רובוטיקה, אימוני טיסה על T-38 טאלון והדרכות בשפה הרוסית. לאחר סיום הלימודים הועבר לענף הרובוטיקה של משרד האסטרונאוטים. סן-ז'אק השתתף כאקוונאוט במעבדה התת-מימית אקוואריוס במהלך משימת NEEMO 15 שנועדה להתקיים בין התאריכים 17-30 באוקטובר 2011. עקב מזג אוויר סוער וים גבוה, המשימה התחילה ב-20 באוקטובר 2011. בצהריי ה-21 באוקטובר, סן-ז'אק ואנשי הצוות שלו הפכו רשמית לאקוואנאוטים, לאחר שבילו יותר מ-24 שעות מתחת למים. המשימה NEEMO 15 הסתיימה מוקדם מהצפוי, ב-26 באוקטובר עקב הגעתו של הוריקן רינה. בשנת 2012, היה סן-ז'אק חלק ממשלחת של סוכנות החלל האירופאית לחקר מערות בסרדיניה כחלק מתוכנית ESA CAVES. התוכנית משלבת מספר אסטרונאוטים אשר יורדים לחקור מערות במשך שבוע, ועוברים מערך אימונים ארבעה ק"מ מתחת לפני השטח, תוך עבודה כצוות וביצוע פעילויות מחקר. משלחת 2012 כללה את סן-ז'אק, האסטרונאוט הדני אנדראס מוגנסן, האסטרונאוט היפני סויצ'י נוגוצ'י, האסטרונאוטים האמריקאים מייקל פינקה ואנדרו פוסטל, והקוסמונאוט ניקולאי טיקונוב. בחודש מאי 2016 סן-ז'אק נבחר להיות חלק מצוות משלחות 57/58/59 לתחנת החלל הבין-לאומית, אשר באותו זמן היה אמור להיות משוגר בנובמבר 2018. בעקבות כישלון שיגור סויוז MS-10 תחילת המשימה נדחתה עד לסיום הבדיקות והמוכנות לשיגור מחדש. סן-ז'אק שוגר לחלל על גבי סויוז MS-11 ב-3 בדצמבר 2018, יחד עם המפקד אולג קונוננקו ומהנדסת הטיסה אן מקליין. משלחת 58 החלה באופן רשמי ב-20 בדצמבר 2018, כאשר צוות המשלחת הקודמת עזב את התחנה. סנט-ז'אק, קונוננקו ומקליין נשארו לבד בתחנת החלל, עד תחילת משלחת 59 בפברואר 2019, כאשר הצטרפו אליהם אלכסיי אובצ'ינין, ניק הייג וכריסטינה קוק. צוות הסויוז MS-11 צפוי לחזור לכדור הארץ בחודש יולי 2019. באפריל 2019, סן-ז'אק ביצע הליכת חלל יחד עם אן מקליין. הליכת החלל נמשכה 6 שעות ו-29 דקות במהלכה השניים פרסו כבלים של חשמל ותשתית לתקשורת אלחוטית סביב התחנה. מקליין, קונוננקו וסן-ז'אק חזרו לכדור הארץ ב-25 ביוני, לאחר כמעט 204 ימים בחלל. מדליית זהב של החברה הגאוגרפית המלכותית הקנדית סן-ז'אק נשוי לד"ר ורוניק מורין ולזוג שלושה ילדים. הוא מחזיק גם ברישיון טייס מסחרי. סן-ז'אק דובר צרפתית ואנגלית, ויש לו הבנה בסיסית של רוסית, ספרדית ויפנית. מדיה וקבצים בנושא דוויד סן-ז'אק בוויקישיתוף דוויד סן-ז'אק, ברשת החברתית אקס (טוויטר) ביוגרפיה של דוויד סן-ז'אק באתר spacefacts.de David Saint-Jacques; et al. (2002-12-25). "Near-Infrared Coronagraphy of the GG Tauri A Binary System" (PDF). PASJ. אורכב מ-המקור (PDF) ב-2007-04-17. נבדק ב-2012-02-12. "Biography of David Saint-Jacques". סוכנות החלל הקנדית. נבדק ב-2019-04-01. NASA (27 באוקטובר 2011). "NASA – NEEMO 15 Topside Reports". NASA. נבדק ב-27 באוקטובר 2011. {{cite web}}: (עזרה) Walker, Shannon (21 באוקטובר 2011). "NEEMO 15 – Splashdown Day!". NASA. נבדק ב-2019-04-01. {{cite web}}: (עזרה) "CAVES Underground Expedition". Canadian Space Agency. נבדק ב-1 באפריל 2019. {{cite web}}: (עזרה) "צוות משימת CAVES בשנת 2012". סוכנות החלל האירופאית. נבדק ב-1 באפריל 2019. {{cite web}}: (עזרה) Gebhardt, Chris. "100th orbital launch of 2018: International trio set for launch to Space Station – NASASpaceFlight.com". NASASpaceflight.com. נבדק ב-3 בדצמבר 2018. {{cite news}}: (עזרה) Mark Garcia (1 באפריל 2019). "April Brings Three New Spaceships and a Third Spacewalk at the Station". NASA. {{cite web}}: (עזרה) Harwood, William (25 ביוני 2019). "3 station fliers complete "once-in-a-lifetime ride" home after 204-day stay in orbit". CBS News. {{cite news}}: (עזרה)